TIEDOTE

15.7.2013

**JOPOLIJAT VALTAAVAT LINNANMÄEN**

**Perinteeksi muodostuneet jopojen kokoontumisajot lähtevät liikkeelle sunnuntaina 4.8.2013 klo 14. Matka alkaa Senaatintorilta ja päättyy Linnanmäelle.**

Sunnuntaina Linnanmäen parkkipaikka täyttyy jopoista. 200 ensimmäiselle innokkaalle tarjotaan ilmaislippu yhteen Linnanmäen laitteeseen.

Reitti kulkee Senaatintorilta Aleksanterinkadun kautta Rautatientorin laitaa ja päättyy Alppipuistoon, josta halukkaat siirtyvät Lintsille. Alppipuistossa järjestetään piknik, joten jopoilijoita suositellaan ottamaan omat eväät mukaan.

Tänä vuonna jopoilijat saavat nauttia pidemmästä reitistä.

* Pidensimme pyöräilymatkaa fanien toivomuksesta, kertoo idean äiti Ilona Vehmas.

Tapahtumalla on avoimet Facebook-sivut, jossa voi käydä klikkaamassa itsensä osallistujaksi ja saada tietoa nopeasti.

jopojen kokoontumisajot on kerännyt viime vuosina yhteen satoja jopoilijoita ympäri Suomen. Värikäs jopoletka on näky, jota kannattaa tulla seuramaan, vaikka ei pyöräilystä välittäisikään. Letkaan voivat liittyä myös muiden pyörien omistajat.

Ensimmäisen kerran jopojen kokoontumisajot järjestettiin vuonna 2009. Tapahtuman takana on helsinkiläinen jopo-fani Ilona Vehmas.

Lisätietoja:

Helkama Velox Oy, toimitusjohtaja Jari Elamo

p. 040 767 2538

s-posti: jari.elamo@helkamavelox.fi

Ilona Vehmas

Sähköposti: ilona.vehmas@hotmail.com

Puhelin: 044 504 0881